《湘月 梅花》
清代·孙鼎臣

素琴膝上，悄偎人寒玉，疏影帘际。渐近春宵三九后，月色便多欢喜。

绿萼分携，蜡书不到，梦里江南水。绮窗微雪，不知此日开未。

孤负湖上青山，疏枝冷蕊，正东风初试。鹤病新苏，可耐得、冻石清泉滋味。

词笔粗疏，笛家哀怨，心绪都难寄。无人林下，一双翠羽飞起。

作者简介：（1819—1859）湖南善化人，字子馀，号芝房。道光二十五年进士。累官翰林院侍读。因反对起用琦善、赛尚阿等人而乞归。好诗文，探求古今学术政教治乱所由。深研经济，有《盐论》等数十篇。汇为《苍筤集》。